આ હળવાફૂલ લીસ્ટમાં હ્રીશીકેશ મુખરજીની બીજી ફિલ્મ હોવી એ સાબિત કરે છે કે મનોરંજનની વાત આવે ત્યારે હ્રીશી’દાનો હાથ પકડી શકે તેવું સામર્થ્ય બીજો કોઈજ ડિરેક્ટર ધરાવતો નથી. નવીનવી પત્નીના મુખે તેના જીજાજીની વારંવાર થતી પ્રશસ્તિ સહન ન થતા પતિ તેનો આ ભ્રમ ભાંગવા પોતાના મિત્રોની મદદ લઈને કેવો પ્લાન બનાવે છે તે વાર્તા આ ફિલ્મમાં વણી લેવામાં આવી છે. ધર્મેન્દ્ર, અમિતાભ બચ્ચન ઉપરાંત ઓમ પ્રકાશની અદાકારી આ ફિલ્મનો જીવ છે.